**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 944-01/18-01/1**

**URBROJ: 2198/31-01-18-2**

**Gračac, 17. kolovoza 2018. g.**

Temeljem Odluke o raspisivanju natječaja za prodaju nekretnine, KLASA: 944-01/18-01/1, URBROJ: 2198/31-01-18-1 od dana 16. kolovoza 2018. godine, općinska načelnica Općine Gračac raspisuje

**NATJEČAJ**

**za prodaju nekretnine**

1. Predmet natječaja je prodaja nekretnine u vlasništvu Općine Gračac označene kao k. č. broj 3396/6 “pašnjak krš” površine 112 čhv, upisane u nacrt k. uloška broj 1999 k. o. Gračac (u naravi građevinsko zemljište uz stambeni objekt u vlasništvu fizičke osobe za koji je izdano rješenje o izvedenom stanju), **s početnom cijenom od sveukupno 28.200,00 kuna.**

2. Pravo sudjelovanja u javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske.

3. U cijenu nekretnine nisu uračunata porezna davanja koja plaća kupac.

4. Općina Gračac zadržava pravo poništiti predmetni javni natječaj bez posebnog obrazloženja.

5. Uz pisanu ponudu koja treba sadržavati podatke o ponuditelju, kontakt podatke, pravni interes za kupnju te iznos ponuđene cijene (koji ne može biti manji od početne cijene), obvezno je dostaviti i preslik osobne isprave za fizičku osobu te rješenje o upisu u trgovački registar za   pravne osobe.

6. Najpovoljnijim ponuditeljem će se smatrati ponuditelj koji dostavi pravodobnu, potpunu i urednu ponudu te ponudi najvišu cijenu.

7. Općina Gračac će s najpovoljnijim ponuditeljem sklopiti ugovor o kupoprodaji predmetne nekretnine.

8. **Ponude se dostavljaju na adresu: Općina Gračac, Park sv. Jurja 1, 23440 Gračac, „Prodaja nekretnine- ne otvarati!“,** u roku od **osam (8) dana** od dana objave u „Zadarskom listu“.

**OPĆINSKA NAČELNICA:**

**Nataša Turbić, prof.**

*Natječaj je objavljen u „Zadarskom listu“ 17. kolovoza 2018. godine*